google/wiki40b huggingface dataset:
१५४७ ईसा पूर्व

१५४७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५४७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एकनाथ सोलकर

एकनाथ सोलकर (अंग्रेज़ी: Eknath Dhondu 'Ekky' Solkar) (जन्म १८ मार्च १९४८ – मृत्यु २६ जून २००५ ,मुम्बई) एक पूर्व भारतीय क्रिकेट खिलाड़ी थे जिन्होंने  अपने क्रिकेट कैरियर में कुल २७ टेस्ट मैच और ७ वनडे मैच खेले थे। इनका जन्म बॉम्बे में हुआ जबकि निधन दिल का दौरा पड़ने से मुम्बई में ही हुआ था।
सोलकर ने अपने टेस्ट क्रिकेट कैरियर में कुल ५३ कैच पकड़े थे। इन्होंने पहला टेस्ट मैच न्यूजीलैंड क्रिकेट टीम के खिलाफ १९६९ में खेला और अंतिम मैच १९७७ में इंग्लैंड क्रिकेट टीम के खिलाफ खेला था जबकि पहला एक दिवसीय अंतर्राष्ट्रीय १९७४ में इंग्लैंड के खिलाफ और अंतिम मैच १९७६ न्यूजीलैंड के खिलाफ खेला था।
सोलकर ने कुल २७ टेस्ट मैचों में १०६८ रन तथा ७ वनडे मैचों में मात्र २७ रन बनाए थे।  इन्होंने टेस्ट में एक शतक और ६ अर्धशतक था।
कृप सूरी

व्यक्तिगत जीवन

कृप सूरी का जन्म एक मध्यम वर्ग के पंजाबी परिवार में हुआ उस समय इनका परिवार दिल्ली में रहता था। कृप सूरी का सपना था कि वह एक दिन अभिनेता बनेगा , जो उन्होंने बनके दिखाया। कृप सूरी एक अच्छे फोटोग्राफर भी है साथ फुटबॉल भी खेलना पसंद करते है।
मानव संसाधन विकास राज्यमंत्री, भारत सरकार

मानव संसाधन विकास राज्यमंत्री, भारत सरकार भारत सरकार में एक राज्य मंत्री हैं।
कैल्सियम कार्बाइड

कैल्सियम कार्बाइड एक अकार्बनिक यौगिक है।
सेवॉय होटल (मसूरी)

इतिहास

सेसिल द. लिंकन - जो लखनऊ मे कार्यरत एक आइरिश वकील थे- द्वारा निर्मित द सेवाय का उद्घाटन १९०२ की ग्रीष्म ऋतु मे हुआ था और अपनी भव्यता मे यह शिमला के प्रसिद्ध होटेल द सेसिल एट शिमला और लखनऊ के द कार्लटन की टक्कर का था. यह होटेल ब्रिटिश राज के उन आला सैनिक और असैनिक अधिकारियों के बीच ख़ासा लोकप्रिय हो गया जो शिमला - तत्कालीन ग्रीष्म कालीन राजधानी - के कड़े अधिकारिक वातावरण से दूर रहना चाहते थे. क्रमशः यह ब्रिटिश राज की "आनंददायक राजधानी" के नाम से विख्यात हो गया.
मार्च १९०६ मे तत्कालीन प्रिन्सेस ऑफ वेल्स (बाद मे क्वीन मेरी) इस होटेल मे ठहरी और उन्होने इसके बगीचे मे हुई एक पार्टी मे भी भाग लिया. इस बगीचे को बियर गार्डेन के नामे से जाना जाता है. उनके जाने के कुछ समय बाद ही मसूरी मे भयानक भूकंप आया जिसमे द सेवाय को भी काफ़ी क्षति पहुँची और इसे थोड़े समय के लिए बंद करना पड़ा. थोड़ी मरम्मत के बाद यह १९०७ मे दुबारा खोला गया. १९०९ मे मसूरी मे बिजली की सुविधा पहुँची और इसने द सेवाय मे उपलब्ध सुविधाओं मे और वृद्धि की.
प्रथम विश्व युद्ध के कुछ समय बाद ही १९२० मे मसूरी मे पहली कार आई और इसने द सेवाय को इसके सबसे लोकप्रिय दौर मे पहुँचाया. इसका विशाल शाही भोजन कक्ष और बॉलरूम पूरे देस मे चर्चा का विषय थे.  उस समय के मैदानी इलाक़ों के रहने वाले राजा-महाराजाओं ने इसमे कई सूयीट आरक्षित करवा रखे थे. कई बड़े राजकुमार अपने दल-बल के साथ पूर-पूरे तल को घेरे रहते थे और यही हाल कुछ विदेशी राजाओं (नेपाल के महाराज, हेल सेलासी (इतीयोपिया के सम्राट), लाओस के युवराज और नोबेल पुरस्कार विजेता पर्ल एस.. बक  का भी था.
पास मे ही स्थित एक सार्वजनिक पुस्तकालय का पहला तल काफ़ी समय तक द सेवाय के रेस्टोरेंट के रूप मे प्रयुक्त होता था. हर शाम सेवॉय  ऑर्केस्ट्रा इसके बालरूम मे प्रदर्शन करता था और पूरा हॉल फॉक्स-ट्रॉट (उन दिनो का खास डॅन्सिंग आइटम) की ताल मे नाच रहे जोडियों से भरा रहता था।
१९२६ मे मसूरी की यात्रा करने वाले मशहूर यात्री लोवेल थॉमस लिखते हैं "मसूरी मे एक ऐसा होटेल (द सेवाय) है जो हर शाम घंटी बजता है ताकि पाक-साफ लोग अपनी प्रार्थना पूरी कर सकें, और अधार्मिक वापस अपने बिस्तर मे चले जाएँ."

यातायात संपर्क

द सेवॉय का निकटतम रेलवे स्टेशन, देहरादून, ३२ किलो मीटर की दूरी पर है और निकटतम हवाई अड्डा, जॉली ग्रांट एरपोर्ट, ५५ किलो मीटर की दूरी पर है. निकटतम बस टर्मिनल मसूरी बस स्टेशन है.
बछवारा विधानसभा

अवलोकन

के रूप में प्रति परिसीमन के संसदीय और विधानसभा निर्वाचन क्षेत्रों में आदेश, 2008, सं 142 बछवारा (विधान सभा निर्वाचन क्षेत्र) से बना है निम्नलिखित: Bachhwara, Mansoorchak और Bhagwanpur सामुदायिक विकास ब्लॉकहैं । 

Bachhwara (विधान सभा निर्वाचन क्षेत्र) का हिस्सा है नंबर 24 बेगूसराय (लोकसभा निर्वाचन क्षेत्र).

चुनाव परिणाम

में 2010 में राज्य विधानसभा चुनाव, अवधेश कुमार राय के भाकपा जीता Bachhwara सीट को हराने के अपने निकटतम प्रतिद्वंद्वी अरविंद कुमार सिंह, स्वतंत्र है । प्रतियोगिता में सबसे वर्षों में किए गए बहु कब्जा है, लेकिन केवल विजेताओं और उप विजेता रहे हैं उल्लेख किया जा रहा है । रामदेव राय के कांग्रेस पराजित अवधेश कुमार राय के सीपीआई में अक्टूबर 2005. रामदेव राय, स्वतंत्र, पराजित अवधेश कुमार राय के सीपीआई में फरवरी 2005. Uttam Kumar यादव के राजद को हराया अवधेश कुमार राय के सीपीआई 2000 में. अवधेश कुमार राय के भाकपा पराजित रामदेव राय कांग्रेस के 1995 में और 1990. अयोध्या प्रसाद सिंह के भाकपा पराजित प्रेम लता देवी के कांग्रेस 1985 में. रामदेव राय कांग्रेस के (मैं) को हराया अयोध्या प्रसाद सिंह के सीपीआई में 1980. रामदेव राय कांग्रेस के अयोध्या प्रसाद सिंह के भाकपा पराजित किशोरी शरण Karamshil में 1977.
मीर प्रकाशन

मीर प्रकाशन (रूसी: Издательство "Мир", इज़दातेल्स्त्वो मीर; अंग्रेज़ी: Mir Publishers) सोवियत संघ के ज़माने में वहाँ का एक मुख्य किताबों का प्रकाशक था। सोवियत संघ के १९९१ में टूट जाने के बाद भी यह रूस में चलता रहा है। इसकी स्थापना सन् १९४६ में सोवियत संघ के मंत्री-परिषद् में लिए गए एक निर्णय से हुई थी और इसका पूरा ख़र्चा सोवियत संघ की सरकार उठाती थी, जिस वजह से इसकी पुस्तकें बहुत ही कम दाम में मिला करती थीं। मीर विशेष रूप से तकनीकी और वैज्ञानिक किताबें और पाठ्यपुस्तकें छापता था जिनमें से अधिकतर उच्च दर्जे के सोवियत वैज्ञानिक, गणितज्ञ, इंजिनियर और अध्यापकों द्वारा लिखी जाती थीं।
मूल रूप से रूसी और सोवियत संघ की अन्य भाषाओँ में छपने वाली मीर की किताबें अक्सर अंग्रेज़ी और अन्य ग़ैर-सोवियत भाषाओँ में अनुवादित हुआ करती थीं। भारत, अफ़्ग़ानिस्तान, मिस्र और सोवियत संघ से मित्रता रखने वाले अन्य देशों में यह अपने उच्च स्तर और कम दाम के कारण बहुत लोकप्रीय थीं और कई कॉलेजों के पाठ्यक्रमों में औपचारिक रूप से शामिल की जाती थीं। अध्ययन की किताबों के अलावा मीर विज्ञान कथा (साइंस फ़िक्शन) संकलन और उपन्यास भी छापता था और वह भी बहुत लोकप्रीय थे।

नाम का अर्थ

रूसी भाषा में 'मीर' (Мир) शब्द का अर्थ 'विश्व' होता है। लेकिन इसका एक और अर्थ 'शान्ति' भी है। ध्यान दें कि सोवियत संघ के कुछ अंतरिक्ष स्टेशनों का नाम भी मीर हुआ करता था।

सोवियत संघ के टूटने के बाद

१९९१ में सोवियत संघ ख़त्म हो गया लेकिन मीर चलता रहा। इसका निजीकरण हो गया और यह सरकारी कम्पनी नहीं रहा। कोलोस (Kolos, Колос), त्रान्सपोर्त​ (Transport, Транспорт), ख़ीमिया (Khimiya, Химия), मेतालुरगिया (Metallurgiya, Металлургия), लेगप्रोम्बितिज़्दात​ (Legprombitizdat, Легпромбытиздат) और एनेरगोएतोमिज़्दात​ (Energoatomizdat, Энергоатомиздат) जैसे कुछ अन्य सरकारी प्रकाशक भी मीर प्रकाशन में विलय करके उसका हिस्सा बना दिए गए। जब तक सोवियत संघ और उसकी साम्यवादी सरकार रही तब तक मीर का मक़सद सोवियत संघ में हुई भरपूर वैज्ञानिक तरक्की को दर्शाना और बढ़ाना था। सोवियत संघ के अंत के बाद यह ध्येय नहीं रहा और साथ-ही-साथ मीर को सरकारी पैसा मिलना भी बंद हो गया। फिर भी सोवियत ज़माने में छपी पुस्तकों के भरे गोदाम मौजूद थे और उन्हें बड़ी मात्रा में निर्यात किया गया। भारत, मध्य पूर्व और दक्षिण अमेरिका के पुस्तकालयों में अक्सर बहुत सी मीर की किताबें मिलती हैं।
२००८ में मीर को आर्थिक संकट का सामना करना पड़ा और वह अदालत में एक दिवालिया केस में फँस गया। २ जून २००९ में मोस्को की अदालत ने मीर को इस मुक़द्दमे से रिहा करते हुए कहा की कम्पनी अपने कर्ज़दारों की पूरी रक़म अदा कर चुकी है।
ए.आर. नटराजन

ए.आर. नटराजन श्री रमण महर्षि के एक शिष्य थे जिन्होंने अपने गुरु पर कई पुस्तकें प्रकाशित की थीं। वे रमण महर्षि सेंटर फॉर लर्निंग के अध्यक्ष एवं संस्थापक के साथ ही, भगवान श्री रमन महर्षी शोध सेंटर और रामन केंद्र के उपाध्यक्ष भी थे। वह द माउंटेन पाथ पत्रिका के संपादक भी थे।
इनसैट-3ए

लॉन्च

इनसैट-3ए को एरियान-5 लॉन्च वाहन से एरियनस्पेस द्वारा 9 अप्रैल, 2003 को 22.52 यूटीसी पर फ्रेंच गयाना से लॉन्च किया गया था। इनसैट-3सी को लॉंच के 30 मिनट बाद भू-तुल्यकालिक स्थानांतरण कक्षा में छोड़ा गया। जिसमें 859 किमी की क्षैतिज दूरी और 36,055 किलोमीटर की एपोजी दूरी और भूमध्य रेखा के सापेक्ष 1.99 डिग्री का झुकाव था। इसके प्रक्षेपण पर सह-यात्री पैनअमसैट का गैलेक्सी-12 था। इसकी मास्टर कंट्रोल सुविधा (एमसीएफ) हसन, कर्नाटक (भारत) में स्थित है।
कृत्रिम गुरुत्वाकर्षण

कृत्रिम गुरुत्वाकर्षण एक प्रकार का मानव निर्मित गुरुत्वाकर्षण होता है, जिससे किसी वस्तु को खींचा जा सकता है। अंतरिक्ष यात्रा में अच्छे सेहत के लिए इसका उपयोग किया जाता है, जिससे किसी भी प्रकार का अधिक बल हमारे शरीर पर ना पड़े और बहुत समय तक अंतरिक्ष पर रहा जा सके। यह अंतरिक्ष यात्री के कपड़े में भी प्रयोग आता है। जिससे उसके रक्त का प्रवाह सही तरीके से होता है।
कुछ विमानों को बहुत तेजी से चलाने पर भी गुरुत्वाकर्षण बल अधिक हो जाता है, इस कारण भी कृत्रिम गुरुत्वाकर्षण उपयोगी है।

उपयोग

यह मूल रूप से रक्त के नियमित और सही प्रवाह के लिए इसका उपयोग किया जाता है। गुरुत्वाकर्षण बल हमारे धरती में एक समान होता है लेकिन आकाश में गति के साथ यह भिन्न हो जाता है और यही अंतरिक्ष में शून्य हो जाता है।
हरार

हरार इथियोपिया में स्थित एक विश्व धरोहर स्थल है। इस स्थल को यह दर्जा सन २००६ में मिला।
क़ाजार राजवंश

क़ाजार राजवंश (फ़ारसी: سلسله قاجاریه, सिलसिला क़ाजारिया) तुर्कियाई नस्ल का एक राजघराना था जिसने सन् १७८५ ई॰ से १९२५ ई॰ तक ईरान पर राज किया। इस परिवार ने ज़न्द राजवंश के अंतिम शासक, लोत्फ़ अली ख़ान, को सत्ता से हटाकर सन् १७९४ तक ईरान पर पूरा क़ब्ज़ा जमा लिया। १७९६ में मुहम्मद ख़ान क़ाजार ने औपचारिक रूप से ईरान के शाह का ताज पहन लिया। क़ाजारों के दौर में ईरान ने फिर से कॉकस के कई भागों पर हमला किया और उसे अपनी रियासत का हिस्सा बना लिया।

नाम के बारे में

"क़ाजार सिलसिला" को अंग्रेज़ी में "Qajar dynasty" (काजार डायनॅस्टी) लिखा जाता है। तुर्की भाषाओँ में "क़ाजार" शब्द का अर्थ "पलायन" (यानि "बचकर भाग निकलना") होता है। राजवंशों को फ़ारसी में "सिलसिला" बुलाया जाता है, क्योंकि इनमें एक ही परिवार के सदस्यों का एक-के-बाद-एक सम्राट बनने का सिलसिला चलता है। "क़ाजार" शब्द के उच्चारण में 'क़' वर्ण के उच्चारण पर ध्यान दें क्योंकि यह 'क' से ज़रा भिन्न है।

मूल

करीम ख़ान ज़ंद की मृत्यु के बाद ईरान में कोई एक मजबूत सत्ता नहीं रही थी। करीम ख़ान के उत्तराधिकारी और आग़ा मोहम्मद ख़ान आपस में संघर्ष कर रहे थे। आग़ा मोहम्मद ख़ान को पाँच साल की उम्र में आदिल शाह के सैनिकों ने पकड़ लिया था और उसका वंध्याकरण कर दिया गया था। उसके बाद करीम ख़ान ने उसे बंदी बनाकर रखा। इस दौरान आग़ा ख़ान को राजशाही के बारे में बहुत कुछ पता चला। राजकुशलता के अलावा वो कड़वे विचारों और गुस्सैल प्रवृत्ति का भी बना जो आगे चलकर बहुत तीक्ष्ण हो गया था। उसकी मर्दानगी कभी वापस नहीं आ सकी। जब करीम ख़ान मरा तो आग़ा ख़ान उत्तर की तरफ भाग निकला जहाँ और कई क़ाजार दल मिले। पहले इन्हीं दलों के साथ उसका पारिवारिक झगड़ा भी हुआ था। पहले अपनों के उपर प्रभुत्व जमाने के बाद उसने माजंदरान (कैस्पियन) से ज़ंद शासकों को भगा दिया। सन १७८५ में आग़ा ने इस्फ़हान पर नियंत्रण कर लिया जो फ़ारसी सत्ता का केन्द्र सफ़वियों के समय से ही माना जाता था। इस विजय के परिणाम स्वरूप तेहरान में भी उसका स्वागत हुआ। इसके बाद भी संपूर्ण ईरान पर उसका शासन स्थापित नहीं हुआ। ज़ंद उत्तराधिकारी संपूर्ण रूप से हराए नहीं जा सके थे। लोत्फ़ अली ख़ान, जो करीम ख़ान का चचेरा पोता था ने ज़ंद शक्ति को नियंत्रित किया और शिराज़ से इस्फ़हान पर हमला किया। पर शिराज़ में इसी समय उसके ख़िलाफ़ विद्रोह हुआ और बाग़ियों ने उसके परिवार के लोगों को बंदी बना कर आग़ा ख़ान को सौंप दिया। इसके बाद आग़ा ख़ान ने १७९२ में, ख़ुद दक्षिण का रुख किया और शिराज़ पर आक्रमण के लिए बड़ी सेना लेकर कूच किया। पर्सेपोलिस में जब उसी सेना आराम कर रही थी तो लोत्फ़ ने धावा बोल दिया। पर आग़ा बच निकला और लोत्फ़ पूरब की तरफ भाग गया। इसके बाद करमन पर कब्ज़ा कर आग़ा ख़ान ने बहुत क्रूर व्यवहार किया। लोत्फ़ ख़ान को भी पकड़ लिया गया। सामूहिक यौनकर्म के बाद उसको आमृत यातना दी गई। सन १७९६ में उसका अभिषेक हुआ।
जल्हण

जल्हण संस्कृत के एक प्रख्यात कश्मीरी कवि। इनके पिता का नाम लक्ष्मीदेव था। ये राजपुरी के कृष्ण नामक राजा के मंत्री थे जिसने सन्‌ 1147 ई. में राज्य प्राप्त किया था। इनकी अनेक रचनाएँ प्राप्त हैं। ऐतिहासिक काव्य लिखनेवालों में इनका नाम राजतरंगिणीकार कल्हण के बाद आता है। 'श्रीकंठचरित' महाकाव्य के रचयिता मंख या मंखक के कथानुसार जल्हण उसके भाई अलंकार की विद्वत्सभा के पंडित थे। अलंकार कश्मीर नरेश जयसिंह के मंत्री थे जिनका समय ई. 1129-1150 है।

कृतियाँ

जल्हण द्वारा लिखित ग्रंथों में 'सोमपाल विलास' ऐतिहासिक महाकाव्य है। इसमें उन्होंने राजपुरी के राजा सोमपाल की वंशावली, समवर्ती नरेश और सोमपाल के जीवन पर प्रकाश डाला है। यह सोमपाल अंत में सुस्सल द्वारा पराजित होता है। 'सूक्तिमुक्तावली' 'सुभाषित मुक्तावली' में धन, दया, भाग्य दु:ख, प्रीति और राजकीय सेवा आदि विषयों पर क्रमबद्ध रूप में प्रकाश डाला गया है। इसका वह अंश विशेष महत्वपूर्ण है जिससे विभिन्न कवियों एवं विद्वानों की रचनाओं और समय के संबंध में निश्चित ज्ञान प्राप्त होता है। अपने पूर्ववर्तीं दामोदर गुप्त, क्षेमेंद्र आदि की रचनाओं से प्रभावित होकर जल्हण ने 'मुग्धोपदेश' की रचना की जिसमें कुल 66 पद हैं। जल्हण द्वारा रचित 'सप्तशती छाया' नाम का एक ग्रंथ और भी हैं।
ज्ञानेन्द्र पाण्डे

ज्ञानेन्द्र पाण्डे एक इतिहासकार और सबाल्टर्न अध्ययन के संस्थापक सदस्यों में से एक है। उन्होंने दिल्ली विश्वविद्यालय और ऑक्सफोर्ड विश्वविद्यालय से डिग्री प्राप्त की है। वर्श २००५ से एमोरी विश्वविद्यालय में प्राध्यापक के पद पर है। इसके पहले रोड्स छात्रवृत्ति को हासिल कर चुके है, और दो ऑक्सफोर्ड कॉलेजों, वोल्फसन और लिंकन (१९७४-७८), के रिसर्च फैलो भी रह चुके है। लीड्स विश्वविद्यालय और हैदराबाद विश्वविद्यालय में कुछ समय तक लेक्चरर रहने के बाद, १९९० में कलकत्ता के सेंटर फॉर स्टडीज़ इन सोशल साइंसेज़ में अध्येतावृत्ति प्रारम्भ की। १९८५ में इलाहाबाद विश्वविद्यालय के एक प्राध्यापक बने और इसी समान पद को १९८६-९८ के बीच दिल्ली विश्वविद्यालय में निभाया। एमोरी विश्वविद्यालय में नियुक्त होने से पहले उनकी आखिरी पदवी जॉन्स हॉपकिंस विश्वविद्यालय में थी। यहाँ ये नृविज्ञान और इतिहास के प्रोफेसर होने के साथ-साथ नृविज्ञान विभाग के अध्यक्ष भी थे।
स्फुरदीप्ति

स्फुरदीप्ति (Phosphorescence) पदार्थ का वो गुण है जिस के कारण पदार्थ से प्रकाश का उत्सर्जन ज्ञेय ऊष्मा के बिना होवे है। ऍसे पदार्थ, जा मे से प्रकाश का उत्सर्जन उत्तेजक विकिरण के समाप्त हो जाने के पश्चात्‌ होता है, 'स्फुरदीप्त पदार्थ' (Phosphorescent material) कहलावे हैं। स्फुरदीप्ति विभिन्न पदार्थो में भिन्न भिन्न काल तक बनी रह सकती है तथा यह काल माइक्रोसेकंड (10e-6 सेकंड) से लेकर कई घंटों तक का हो सकता है। नाभिकीय गणित्र के लिये केवल लघुकालवाले स्फुरदीप्त पदार्थ ही उपयोगी होवे हॅ। ये केमिस्ट्रि का सबसे पकाउ विशेय है।
प्रकृति में कई ऐसे पदार्थ पाए जावे है, जो प्रकाश को अवशोषित कर एक अलग तरह का प्रकाश उत्सर्जित करॅ है | इमे से कुछ पदार्थ ऐसे हो है, जिन पर जब तक प्रकाश पड़ता है, तभीच तक वे प्रकाश का उत्सर्जन करते हैं | इस तरह के पदार्थों को प्रतिदीप्ति पदार्थ कहते है | वहीँ कुछ पदार्थ ऐसे भी होते है, जिन पर प्रकाश पड़ना बंद भी हो जाए, फिर भी उनके द्वारा कुछ देर तक प्रकाश का उत्सर्जन होता रहता है | इस घटना को ही ' स्फुरदीप्ति ' (Phosphorescence) कहते है और ऐसे पदार्थों को ' स्फुरदीप्ति पदार्थ ' कहा जाता हैं | जिंक सल्फाइड . केल्सियम सल्फाइड, बेरियम सल्फाइड आदि स्फुरदीप्ति पदार्थों के उदाहरण है | प्रकाश डालना बंद करने पर जितने समय तक स्फुरदीप्ति पदार्थ प्रकाश का उत्सर्जन करते हैं, उसे ' स्फुरदीप्ति काल ' कहा जाता है, जो प्रकाश की प्रकृति पर निर्भर करता है | गर्म करने पर स्फुरदीप्ति पदार्थों की क्षमता नष्ट हो जाती है | आजकल घडी की सुइयों, साइन बोर्ड, विद्युत बोर्ड इत्यादि पर स्फुरदीप्ति पदार्थों का लेप चढाते हैं | ये पदार्थ दिन में सूर्य का प्रकाश अवशोषित कर रात में चमकते हैं | स्फुरदीप्ति पदार्थों के अध्ययन के दौरान ही वर्ष १८९६ में फ्रांसीसी वैज्ञानिक हेनरी बैकेरल ने रेडियोधर्मिता की खोज की थी |
बतिल

बतिल: (अरबी: باطل) एक अरबी शब्द है जिसका अर्थ है झूठ, और शरिया के अनुसार एक निरर्थक या अमान्य अधिनियम या अनुबंध का वर्णन करने के लिए इसका उपयोग किया जा सकता है।.
अनुबंध कानून में,बतिल  के विपरीत साहिह है।. बतिल को फासिद ("दोषपूर्ण") से अलग किया जा सकता है जिसमें एक फासिद अनुबंध पूरा हो सकता है, जबकि एक  बतिल अनुबंध नहीं होगा।.
प्रयाग शुक्ल

प्रयाग शुक्ल (जन्म १९४०) हिन्दी के कवि, कला-समीक्षक, अनुवादक एवं कहानीकार हैं। ये साहित्य अकादेमी का अनुवाद पुरस्कार, शरद जोशी सम्मान एवं द्विजदेव सम्मान से सम्मानित हैं।
मधुरिमा

प्रारंभिक जीवन

मधुरिमा का जन्म मुम्बई, महाराष्ट्र में हुआ था।
ज़फर बेग भित्तानी

ज़फर बेग भित्तानी एक राजनीतिज्ञ है पाकिस्तान के राष्ट्रीय विधानसभा में | वह NA-47 निर्वाचन क्षेत्र का प्रतिनिधित्व करता है संघीय शासित कबायली इलाका के लिए |
अनिद्रा

अनिद्रा या उन्निद्र रोग (इनसॉम्निया) में रोगी को पर्याप्त और अटूट नींद नहीं आती, जिससे रोगी को आवश्यकतानुसार विश्राम नहीं मिल पाता और स्वास्थ्य पर बुरा प्रभाव पड़ता है। बहुधा थोड़ी सी अनिद्रा से रोगी के मन में चिंता उत्पन्न हो जाती है, जिससे रोग और भी बढ़ जाता है।

प्रकार

अनिद्रा चार प्रकार की होती है: 
(1) बहुत देर तक नींद न आना, 
(2) सोते समय बार बार निद्राभंग होना और फिर कुछ देर तक न सो पाना, 
(3) थोड़ा सोने के पश्चात् शीघ्र ही नींद उचट जाना और फिर न आना, तथा 
(4) बिल्कुल ही नींद न आना।

कारण

अनिद्रा रोग के कारण दो वर्गो के हो सकते है: शारीरिक और मानसिक। पहले में आसपास के वातावरण का कोलाहल, बहुमूत्रता, खुजलाहट, खाँसी तथा कुछ अन्य शारीरिक व्याधियाँ, शारीरिक पीड़ा ओर प्रतिकुल ऋतु (अत्यंत गरमी, अत्यंत शीत, इत्यादि) हैं। दूसरे प्रकार के कारणों में आवेग, जैसे क्रोध, मनस्ताप, अवसाद, उत्सुकता, निराशा, परीक्षा, नूतन प्रेम, अतिहर्ष और अतिखेद आदि हैं। ये अवस्थाएदिच्क फुच्केर् अल्पकालिक होती हैं और साधारणत: इनके लिए चिकित्सा की आवश्यकता नहीं होती। घोर संताप या खिन्नता का उन्माद, मनोवैकल्य, संभ्रमात्मक विक्षिप्तता तथा उन्मत्तता भी अनिद्रा उत्पन्न करती हैं। वृद्धावस्था या अधेड़ अवस्था में मानसिक अवसाद के अवसरों पर, कुछ लोगों की, नींद बहुत पहले ही खुल जाती है ओर फिर नहीं आती, जिससे व्यक्ति चिंतित और अधीर हो जाता है। ऐसी अवस्थाओं में विद्युत् झटकों (इलेक्ट्रोशॉक) की चिकित्सा बहुत उपयोगी होती है। इससे किसी प्रकार की हानि होने की कोई आशंका नहीं रहती। पीड़ा अथवा किसी इ लिके चोच्क् रोग से उत्पन्न अनिद्रा के लिए अवश्य ही मूल कारण को ठीक करना आवश्यक है। अन्य प्रकार की अनिद्रा की चिकित्सा समोहक और शामक (सेडेटिव) औषधियों से अथवा मनोवैज्ञानिक और शारीरिक सुविधाओं के अनुसार की जाती है।

विकृत चेतना और उन्माद के रोगियों में एक विशेष लक्षण यह होता है कि अकारण ही उन्हें चिंता बनी रहती है। बुढ़ापे तथा अन्य कारणों से मस्तिष्क-अवनति में, अच्छी नींद आने पर भी लोग बहुधा शिकायत करते हैं कि नींद आई ही नहीं। (दे.सिं.)
संयुक्त राज्य जनगणना ब्यूरो

संयुक्त राज्य जनगणना ब्यूरो (अंग्रेज़ी: The United States Census Bureau (USCB); आधिकारिक रूप से जनगणना का ब्यूरो (अंग्रेज़ी: Bureau of the Census) जैसा टाइटल 13 यू.ऍस.सी. § 11 में परिभाषित है), संयुक्त राज्य संघीय सांख्यिकी प्रणाली की प्रमुख ऐजन्सी है जिसपर अमेरिकी लोगों और अर्थव्यवस्था से सम्बन्धित आँकड़े जुटाने का दायित्व है।
जनगणना ब्यूरो का मुख्य उद्देश्य है प्रति दस वर्ष में जनगणना करना जिसके आधार पर अमेरिका के राज्यों को उनकी जनसंख्या के आधार पर अमेरिकी प्रतिनिधि सभा में सीटें आवण्टित होती हैं। दशकीय जनगणना के अतिरिक्त, जनगणना ब्यूरो निरन्तर अन्य बहुत प्रकार की जनगणनाएँ संचालित करता है जिनमें से कुछ हैं अमेरिकी समुदाय सर्वेक्षण, संयुक्त राज्य आर्थिक जनगणना, और वर्तमान जनसंख्या सर्वेक्षण। इसके अतिरिक्त संघीय सरकार द्वारा जारी किए जाने वाले आर्थिक और विदेश-व्यापार सम्बन्धी आँकड़ो में आम तौर पर जनगणना ब्यूरो द्वारा उपलब्ध कराए गए भी सम्मिलित होते हैं। जनगणना ब्यूरो द्वारा संचालित किए जाने वाले विभिन्न जनगणनाओं और सर्वेक्षणों से उपल्ब्ध आँकड़ो के आधार पर प्रतिवर्ष 400 अरब डॉलर की संघीय निधि का वितरण किया जाता है और जिससे राज्यों, स्थानीय समुदायों, और व्यवसायों को सुविज्ञ निर्णय लेने में सहायता मिलती है।
जनगणना ब्यूरो, संयुक्त राज्य वाणिज्य विभाग के अधीन है और इसके निदेशक का चयन अमेरिका के राष्ट्रपति द्वारा किया जाता है।
इस ऐजन्सी की स्थापना 1 जुलाई 1903 को की गई थी और इसका मुख्यालय सूटलैण्ड, मैरिलैण्ड में स्थित है। इसके कुल कर्मचारियों की संख्या 5,593 (2006 में) है और इसका वार्षिक बजट 2009 से 2011 के दौरान इस प्रकार था: 2009 में 3.1 अरब डॉलर, 2010 में 7.2 अरब डॉलर, और 2011 में 1.3 अरब डॉलर।
जैतवारा

जैतवारा एक कस्वा तथा एक नगर पंचायत है जो की सतना जिले में स्थित है|
मंगोलिया में धर्म

मंगोलिया में धर्म पारंपरिक रूप से मंगोलियाई बौद्ध धर्म के स्कूलों और मंगोलियाई शमनवाद, मंगोलों के जातीय धर्म द्वारा प्रभुत्व में रहा है। ऐतिहासिक रूप से, अपने मंगोल साम्राज्य के माध्यम से मंगोलों को ईसाई धर्म (नेस्टोरियनवाद और कैथोलिक धर्म) और इस्लाम के प्रभावों से अवगत कराया गया था, हालांकि इन धर्मों पर कभी प्रभुत्व नहीं आया। मंगोलियाई पीपुल्स रिपब्लिक (1924-1992) की समाजवादी अवधि के दौरान सभी धर्मों को दबा दिया गया था, लेकिन 1990 के दशक में संसदीय गणराज्य में संक्रमण के साथ विश्वासों का सामान्य पुनरुद्धार हुआ है।

बौद्ध धर्म

मंगोलिया में बौद्ध धर्म गेलग और कागुयु वंशावली के तिब्बती बौद्ध धर्म से हाल ही की कई विशेषताओं को प्राप्त करता है, लेकिन यह विशिष्ट है और अपनी अनूठी विशेषताओं को प्रस्तुत करता है। परंपरागत रूप से, मंगोलियाई जातीय धर्म में स्वर्ग ("शाश्वत नीला आकाश") और पूर्वजों और प्राचीन उत्तरी एशियाई प्रथाओं शमनवाद की पूजा शामिल है, जिसमें मानव मध्यस्थ ट्रान्स में गए और मानव भाग्य या दुर्भाग्य के लिए जिम्मेदार आत्माओं की कुछ संख्याहीन के लिए बात की। मंगोलियाई कदमों में बौद्ध धर्म का सबसे पुराना परिचय नामांकित साम्राज्यों की अवधि के दौरान हुआ था। बौद्ध धर्म ने मध्य एशिया के माध्यम से नेपाल से मंगोलिया में प्रवेश किया। संस्कृत मूल के कई बौद्ध शब्दों को सोग्डियन भाषा के माध्यम से अपनाया गया था।

ईसाई धर्म

मंगोलिया में ईसाई धर्म अल्पसंख्यक धर्म है। 2005 तक, संयुक्त राज्य अमेरिका के राज्य विभाग ने बताया कि लगभग 24,000 ईसाई मंगोलिया की राजधानी उलानबातर में रहते हैं, जो शहर की पूरी पंजीकृत आबादी का लगभग 2.5 प्रतिशत है। मंगोलिया के अधिकांश ईसाई 1 990 में मंगोलिया के कम्युनिस्ट शासन के अंत के बाद ईसाई बन गए। ईसाई मिशनरी समूह बर्नबास फंड के मुताबिक, 1989 में ईसाइयों की संख्या केवल चार से बढ़कर 2008 तक 40,000 हो गई।

इस्लाम

मंगोलिया में इस्लाम का आबादी लगभग 3 से 5% आबादी है। यह पश्चिमी मंगोलिया में बायान-ओल्गी प्रांत (कुल उद्देश्य आबादी का 88.7%) और खोवद प्रांत (मुख्य उद्देश्यगण जनसंख्या का 11.5%, मुख्य रूप से खोवद शहर, खोवद योग और खरीददार राशि में रहने वाले) के जातीय कजाखों द्वारा किया जाता है। इसके अलावा, पूरे देश में फैले विभिन्न शहरों और कस्बों में कई छोटे कज़ाख समुदाय पाए जा सकते हैं।
ठोस अवस्था रिले

ठोस-अवस्था रिले (solid-state relay (SSR)) एक प्रकार की इलेक्ट्रानिक स्विच है जिसके नियंत्रण-सिरे स्विच से विलगित (isolated) होते हैं। इसके नियंत्रण सिरों के बीच थोड़ा सा वोल्टेज लगाने पर स्विच चालू या बन्द होती है। कई मामलों में यह विद्युतचुम्बकीय रिले जैसा ही काम करती है, किन्तु इसमें कोई भी चलने-फिरने वाला भाग नहीं होता। इस कारण यह विद्युतचुम्बकीय रिले की अपेक्षा बहुत तेज होती है।
धोदासाइं

जनसंख्या

नेपाल के २००१ का जनगणना अनुसार धोदासाइं का जनसंख्या ४४२१ है। इसमै पुरुष ५०% और महिला ५०% है।
भाषा सम्पर्क

भाषा सम्पर्क (language contact) उस स्थिति को कहते हैं जब दो (या अधिक) अलग भाषाओं या उपभाषाओं के बोलने वाले आपसी सम्पर्क में आएँ और संचार या वार्तालाप करें। यह विश्व में एक सर्वव्यापी स्थिति है: बहुभाषिकता पूरे इतिहास में देखी गई है और आधुनिक दुनिया में अधिकतर लोग बहुभाषीय हैं। जब भिन्न भाषाओं के लोग आपसी सम्पर्क में रहते हैं तो उनकी भाषाएँ एक-दूसरे को प्रभावित करती हैं - यही कारण है कि अंग्रेज़ी में तमिल भाषा के "मंगई" शब्द का "मैंगो" रूप आम के फल के लिए मानक बन गया और मंगोल भाषा का "नौकर" / "नौकरी" शब्द हिन्दी और फ़ारसी में प्रवेश कर गया।
अद्वैत (कछुआ)

अद्वैत (१७५० - २३ मार्च २००६) अलडबरा प्रजाती का एक कछुआ था जिसे कोलकाता के अलीपुर वन्य प्राणी उद्यान में रखा गया था। यह कछुआ कोलकाता का सबसे लम्बी आयु का जीव था। एतिहासिक दस्तावेजो के अनुसार यह कछुआ अंग्रेज जर्नल राबर्ट क्लाइव का पालतू था और इसे सन १८७५ में प्राणी उद्यान में स्थान्तरित किया गया था।